Tønsberg Raiders

Tønsberg Raiders er et idrettslag i Tønsberg som spiller amerikansk fotball. Laget ble stiftet i 2007, under navnet Flint Raiders. Klubben ble selvstendig idrettslag i oktober 2011, som underavdeling i Tønsberg Amerikanske Idretters Forening (TAIF). TAIF tilbyr aktivitetene amerikansk fotball og cheerleading. Klubben er medlem av Norges Amerikanske Idretters Forbund (NAIF). Klubbens målsetning er å fremme amerikansk fotball i Tønsberg og drive organiserte treninger for klassene U14, U17, og Senior.     Klubben tok NM-sølv i klasse U19 i 2012 og 2017, og NM-bronse i klasse U17 i 2016.

Klubben ledes av Arne Johnsen..

 Klubbfarger og hjemmebane 
Draktfarge : Sort og hvitt
Hjelmfarge : Sølvgrå
Hjemmebane : Gamle Idretten

 Historie 
Kristian Berntsen og Thomas Foldvik startet opp klubben høsten 2007. Flint Raiders ble da en del av Idrettslaget Flint, som holder til ved Tolvsrød. Flint Raiders stilte i organisert serie i 2. divisjon i 2008. Første kamp endte med tap 57–0 for Bergen Storm på Varden. Klubben tapte alle kampene mot bedre og mer rutinerte lag. I 2009 kom laget på 3. plass i 2. divisjon, med seier over Kvernbit Knights og Askim Wolves. I 2010 vant laget en kamp i 2. divisjon mot Hordaland, og flere seniorspillere sluttet under eller etter sesongen. Høsten samme år startet klubben organisert trening for U19-spillere.

Klubben gikk i 2011 ut av samarbeidet med Flint IL og startet Tønsberg Amerikanske Idretters Forening. Fotballaget skiftet navn til Tønsberg Raiders. Seniorlaget spilte i 2. divisjon med Kristiansand Gladiators og AFC Show fra Stavanger, og tapte mot begge lagene. U19-laget deltok i seriespill for første gang.

I 2012 inngikk klubben en farmeravtale med AFC Show, som spilte i 1 divisjon. I 2013 kom U19-laget til NM-finale, men tapte 27–0 mot Oslo Vikings. U17-laget spilte seriespill for første gang, men tapte alle kampene.

I 2014 inngikk klubben en farmeravtale med Vålerenga Trolls, som spilte i 1 divisjon. U17-laget spilte god sesong; de vant tre kamper og tapte to. U15-laget spilte seriespill for første gang, og endte opp på delt 3. plass på tabellen.

I 2015 fikk seniorlaget Max Emaunelson som ny trener, og flere nye spillere. Seniorlaget tapte opprykkskampen til 1. divisjon mot Olavs Menn.

I 2016 hadde klubben sin beste sesong til da, og seniorlaget vant sin første medalje med et rent Raiders-lag. U17-laget spilte også en god sesong, og vant bronsemedalje i NM. Seniorlaget ble nummer 2 i 2. divisjon, og valgte ikke å rykke opp til 1. divisjon.

I 2017 mistet klubben mange rutinerte spillere, og sesongen ble dårlig for seniorlaget. U17-laget spilte derimot en god sesong; de vant fire kamper og tapte fire, inkludert bronsefinalen i NM. Seniorlaget fikk to seiere og fire tap. U19-laget, som var et samarbeid med BVHIF Ironmen, under BVHIFs navn, tapte NM-finalen 46–0 mot VIF Trolls.

I 2018 stilte klubben med kun ett lag i seriespillet. Seniorlaget spilte en sesong på det jevne, og vant to av fem kamper.

Også i 2019 stilte klubben med kun ett lag i seriespillet. Seniorlaget vant tre av fire kamper. I august måned gjenåpnet stadionet Gamle Idretten etter oppussing, med kunstgress og lys.

På grunn av koronapandemien ble det ikke noe seriespill for seniorer i 2020. På høsten spilte en del juniorer for BVHF Ironmen i U17 og U15. U17-laget tapte alle seriekampene, men vant bronsefinalen mot 1814 og endte opp med 3. plass ved sesongslutt.

Også 2021-sesongen ble preget av koronapandemien; all serieaktivitet i Norge ble utsatt til høsten dette året. På høsten ble det spilt kamper  igjen og Raiders spilte 6kamper i 1 divisjon  med sitt Senior lag.

i 2022 er planen å stille med et U14 lag  for første gang. Seniolaget spilte på nytt i 2 divisjon.

2023 hadde klubben kun et seniorlag  i seriespill.  På juniorsiden samarbeidet man med gladiators.    

2024 var det også bare et seniorlag i seriespil. Laget hadde en solid sesong og vant 4 av 6 kamper. Klubben hadde bare 2 juniorspiller som spilte for gladiators på U 17 sesongen våren 2024. Diverse sesirspiller spolte også elitsere for Gladiators på våren.

 Landslagsspillere 
Klubben har hatt fire landslagsspillere, alle på U17 og U19:

 Ole Gunnar Holland Knutsen spilte på U19-landslaget i 2019 under EM-sluttspillet

 Ole B Thomassen spilte U17-landslaget i 2017 under Nordisk mesterskap

 Edin Kuckovic spilte på U17-landslaget i 2017 under Nordisk mesterskap

 Daniel Wisløff spilte på U17- og U 19-landslaget fra 2017 til 2019, i flere kamper og turneringer

 Vetle Furan spilte WR og LB på U17-landslaget i 2023 under nordisk mesterskap og andre turneringer og vennskapskamper

 Erik Bartho Klufthaugen spilte  D-line på U17-landslaget i 2023 og 2024 under nordisk mesterskap

I tillegg har flere tidligere spillere spilt på landslaget mens de representerte andre klubber.

 Klubbens verdigrunnlag 
 Visjon: Vi forbereder deg til livet
 Motto: Clear mind, strong heart
 Verdier:
 Kameratskap
 Disiplin
 Raushet
 Glede
 Sosialt ansvar    

 Statistikk 
 År – lag   Divisjon  Hovedtrener  Seire  Tap  Most Valuable Player  Teammate of the Year 2008 – Senior  2. div.  Thomas Foldvik  0  4  Håvard Benjaminsen  Mathias Abrahamsen 2009 – Senior 2. div.  Thomas Foldvik  2  2  Magnus Torsøe  Kim Larsson 2010 – Senior  2. div.  Arne Johnsen  1  3  Magnus Torsøe  Tommy Gundersen 2011 – Senior  2. div.  Arne Johnsen  0  6  Tommy Gundersen  Erik Andre Skorge 2011 – U19  1. div.  Svein Martin Dahle  1  5  Adel Deleb Bull Hansen  Morten Karlsen 2012 – Senior  2. div.  Kristian Berntsen  1  4  Patryk Kosciuszkiewicz  Erik Andre Skorge 2012 – U19  1. div.  Arne Johnsen  3  3  Vegard Tveit  Vegard Tveit 2013 – Senior  2. div.  Arne Johnsen  2  2  Thorleif Vik  Max Emanuelson 2013 – U17  1. div.  Vegard Tveit  0  4  Henrik Skagen  Rino Mikkelsen 2014 – Senior  2. div.  Arne Johnsen  1  3  Simon Østebøvik Håkon Lorentsen 2014 – U17  1. div.  Kristian Berntsen  3  2  Håvard Bakken  Adrian Mikkelsen 2014 – U15 1. div.  Arne Johnsen  3  3  Håkon Søderlind  Jonas Schømer 2015 – Senior 1. div.  Max Emanuelson  3  3  Max Emanuelson Max Emanuelson 2015 – U17 1. div. Arne Johnsen 2  5  Håkon Søderlind  Gard Hatlestad2016 – Senior2. div.Kristian Berntsen5 2Daniel MoueffaqMads Furuseth2016 – U 171. div.Arne Johnsen62Håkon SøderlindEdin Pedersen2017 – Senior2. div.Kristian Berntsen24Adrian MikkelsenEven Heien2017 – U 171. div.Arne Johnsen44Edin Kucukovic
/ Ole B Thomassen (delt)Simen Viken2018 – Senior2. div.Arne Johnsen23Jonas OlafsenVegard Tveit2019 – Senior2. div.Arne Johnsen31Adrian MikkelsenDaniel Mikkelsen2021 – Senior1. div.Andreas Larsen33Kristian BjånesMads Furuseth2022 - Senior2. div.Sveinung Søberg Løfaldli23TBDTBD2022- U 141.divArne Johnsen41Vetle FuranAlmantas Virkutis2023 Senior2 DivSveinung Søberg Løfaldlie2024 - Senior2 DivSveinung Søberg Løfaldlie42

 Eksterne lenker 


Kategori:Lag i amerikansk fotball i Norge
Kategori:Idrettslag etablert i 2007